

**FORMANNSKAPETS INNSTILLING**

**24.11.2020**

**ÅRSBUDSJETT 2021**

**Økonomiplan 2021 – 2024**

Arkiv: 2020/1232

**INNHOLDSFORTEGNELSE**

[Rådmannens innledning 4](#_Toc57239143)

[Kort sammendrag 5](#_Toc57239144)

[Budsjettprosessen 2020 6](#_Toc57239145)

[Kommunens planverk 7](#_Toc57239146)

[Kommuneplanens langsiktige del 7](#_Toc57239147)

[Kommuneplanens kortsiktig del - økonomiplan og årsbudsjett 8](#_Toc57239148)

[Visjon og mål 9](#_Toc57239149)

[Helse, miljø og sikkerhet 9](#_Toc57239150)

[Kommunens rammebetingelser 10](#_Toc57239151)

[Befolkningsutvikling 10](#_Toc57239152)

[Frie inntekter 12](#_Toc57239153)

[Skatt og rammetilskudd 12](#_Toc57239154)

[Integreringstilskudd: 14](#_Toc57239155)

[Havbruksfond 14](#_Toc57239156)

[Eiendomsskatt 14](#_Toc57239157)

[Andre generelle statstilskudd 15](#_Toc57239158)

[Lønns- og prisvekst, pensjonsutgifter, arbeidsgiveravgift, premieavvik 16](#_Toc57239159)

[Renter og avdrag 18](#_Toc57239160)

[Investeringer 20](#_Toc57239161)

[Innmeldte investeringsbehov 20](#_Toc57239162)

[Kommentarer til investeringsprogrammet 21](#_Toc57239163)

[Drift 26](#_Toc57239164)

[Organisering av budsjettet 26](#_Toc57239165)

[Rammeområdene 26](#_Toc57239166)

[Rammeområde 1 Politisk styring og felles drift 27](#_Toc57239167)

[Rammeområde 2 Undervisning og barnehager 30](#_Toc57239168)

[Rammeområde 3 Helse, sosial og omsorg 33](#_Toc57239169)

[Rammeområde 4 Kirker og trossamfunn 37](#_Toc57239171)

[Rammeområde 5 Kultur og idrett 38](#_Toc57239172)

[Rammeområde 6 Teknisk drift 40](#_Toc57239173)

[Budsjettutfordring i grunnlagsdokument 44](#_Toc57239174)

[Forenklet hovedbilde saldering – rådmannens innstilling 46](#_Toc57239175)

[Økonomiplan 2021-2024 til behandling i hovedutvalg og råd 48](#_Toc57239176)

[Formannskapets innstilling til økonomiplan 2021-2024 49](#_Toc57239177)

[Forenklet hovedbilde saldering – Formannskapets innstilling 51](#_Toc57239178)

[Hovedoversikter i henhold til formannskapets innstilling: 53](#_Toc57239179)

[§ 5-4 første ledd, Bevilgningsoversikt – drift 53](#_Toc57239180)

[§ 5-4 andre ledd, Bevilgningene til de enkelte budsjettområdene – drift 54](#_Toc57239181)

[§ 5-5 første ledd, Bevilgningsoversikt – investering 55](#_Toc57239182)

[§ 5-5 andre ledd, Bevilgningene til de enkelte investeringsprosjektene 56](#_Toc57239183)

[§ 5-6.Økonomisk oversikt etter art – drift 57](#_Toc57239184)

[§ 5-7 Oversikt over gjeld og andre vesentlige langsiktige forpliktelser i økonomiplanen og årsbudsjettet 58](#_Toc57239185)

[Vedlegg 1 – Årsverksendring 2020 til 2021 59](#_Toc57239186)

# Rådmannens innledning

Rådmannens fremlagte forslag til budsjett 2021 og økonomiplan 2021-2024 bygger på en rullering av forrige plan. Driftsrammene er gjennomgått og justert etter beste skjønn og kjente premisser for å bli så realistiske som mulig.

Økonomiplanen er videre utarbeidet i tråd med forslaget til statsbudsjett med den forutsetning om at merutgifter og mindreinntekter knyttet til korona-pandemien holdes utenom. Disse må behandles særskilt etter at rådmannen har fått oversikt over føringene som ligger i tilleggsproposisjon fra regjeringen.

Regjeringens forslag til statsbudsjett for 2021 gir en realnedgang i Sørreisa kommunes frie inntekter. Da rammeoverføringene til kommunesektoren i stor grad er knyttet opp mot folketall er det sannsynlig at kommunen også i framtiden vil oppleve en realnedgang i de frie inntektene. I et slik perspektiv vil omstillings- og effektiviseringsarbeid være mye av nøkkelen for å øke det økonomiske handlingsrommet til kommunen. Dette presiseres også av regjeringen som viser til at omstilling og effektivisering i kombinasjon med *bedre organisering av tjenestene kan frigjøre midler som vil styrke handlingsrommet ut over veksten i frie inntekter.* Omstillingsprosesser må derfor forventes å være hovedregelen fremfor unntaket også i tiden som kommer.

Kommunens økonomiske situasjon ble forverret i 2019 da årsregnskapet ble avlagt med et regnskapsmessig merforbruk på kr 2,2 mill. Tidligere års økonomiplaner har i tillegg vist at kommunen har en budsjettbalanse som ikke vil være bærekraftig over tid. I 2018 ble igangsatt et større omstillingsprosjekt som skulle resultere i omstillingstiltak med varig økonomisk effekt. Prosjektet resulterte imidlertid i liten grad til tiltak som monnet i forhold til kommunens økonomiske utfordring. Rådmannens fremlagte forslag til økonomiplan for 2021-2024 visert fortsatt dårlig budsjettbalanse, noe som indikerer at omstillingsarbeidet bør fortsette.

Hovedutfordringen i omstillingsarbeidet blir å finne den gode balansegangen mellom behovet for vekst og utvikling på den ene siden og effektivisering og kostnadsreduksjon på den andre.

Rådmannens forslag til budsjett og økonomiplan legges frem med en utfordring på kr 11,8 mill. for 2021 etter at hittil utredede tiltak er lagt inn som saldering. Det må derfor fortsatt gjennomføres større kutt på for å komme i balanse i budsjettåret og økonomiplanperioden. Alt under ett innebærer økonomiplanen 2021-2024 ingen styrking av kommunens økonomiske handlingsrom sammenlignet med 2020. Handlingsrommet for å håndtere uforutsette hendelser er fortsatt begrenset til oppsparte fondsmidler.

Rådmannen håper det fremlagte budsjettdokument skal fremstå som et godt grunnlag for den videre budsjettbehandlingen i formannskapet og kommunestyret.

Stig Jonny Haugen

Rådmann

# Kort sammendrag

I rådmannens tilrådning til budsjett er følgende forutsetninger lagt inn:

Sum skatt og rammetilskudd (frie inntekter) er med på 218,3 mill. kr. Det er ikke lagt inn noen «buffer» om skatteinngangen eller rammetilskuddet blir lavere enn forutsatt i statsbudsjettet.

Regjeringens tilleggsbevilgning for dekning av merutgifter og mindreinntekter som følge av korona-pandemien følges opp med egne budsjettreguleringer.

Låneavdragene er budsjettert til minimumsavdrag og er fullt ut benyttet for å saldere budsjettet. For 2021 utgjør låneavdragene kr 14,1 mill. og er lavere enn avskrivningene. Kommunen har tidligere år hatt en praksis hvor låneavdragene har vært budsjettert lik avskrivningene. Dette har det imidlertid ikke vært rom for i budsjettene de siste årene. I forhold til minimumsavdrag er dette fullt ut benyttet for å saldere budsjettet.

Det er ikke budsjettert med overskudd eller avsetning til disposisjonsfond i økonomiplanperioden. Det er derfor ingen buffere i forhold til uforutsette kostnader / eventuell lavere effekt på nedstyringer enn budsjettert.

Rådmannens tilrådning til budsjett 2021, økonomiplan 2021-2024 legges frem til behandling i formannskapet med en **budsjettutfordring på kr 11,8 mill.** for 2021 etter at hittil utredede innsparingstiltak er lagt inn. For øvrige år i økonomiplanperioden er utfordringen 10,1 mill. for 2022, 11,8 mill. for 2023 og 11,5 for 2024.

*Dersom årsbudsjett for 2021 og økonomiplan 2021-2024 fortsatt ikke er kommet i balanse etter at alle utredede tiltak er lagt inn, må det salderes ved bruk av disposisjonsfond, generelt nedtrekk på rammene eller en kombinasjon av disse.*

# Budsjettprosessen 2020

|  |  |
| --- | --- |
| Rådmannen legger fram grunnlagsdokument til budsjett/økonomiplan | 5. november |
| **Politisk prosess:** | |
| Formannskapets første behandling av grunnlagsdokumentet – evt oppdrag til rådmannen i fht utredninger, endinger, forslag etc | 5. november |
| Grunnlagsdokumentet behandles i hovedutvalgene | 16. og 19.nov |
| Arbeid i partigruppene | Hele perioden |
| Formannskapets budsjettbehandling og innstilling | 24.november |
| Budsjettet legges ut til offentlig ettersyn – minst to uker | 26.november |
| Kommunestyrets behandling | 10.desember |

# Kommunens planverk

### Kommuneplanens langsiktige del

Kommunestyret vedtok i sak 88/16 den 08.12.16 ny planstrategi for kommunen. Planstrategien omfatter en drøfting av strategiske valg i perioden framover knyttet til samfunnsutvikling, arealbruk, miljøutfordringer, sektorenes virksomhet og kommunens planbehov.

Med utgangspunkt i plan- og bygningslovens (PBL) krav til kommunalt planverk og kommunens eget behov for utvikling av plandokumenter, kan plandokumentene sorteres i følgende tre typer planverk:

1. **Overordnede kommuneplaner:**

I tillegg til planstrategien skal kommunen i hht til PBL, ha utarbeidet og vedtatt

* Kommuneplan samfunnsdel
* Kommuneplan arealdel

Arbeidet med planprogram og kommuneplanens samfunnsdel ble ferdigstilt i løpet av 2018. Arbeidet med kommuneplanens arealdel pågår og forventes ferdig i løpet av 2021. Kommuneplan ble sist vedtatt i 1993.

1. **Kommunedelplaner:**

Kommunen har mange delplaner. Få er av nyere dato. Mange delplaner må utarbeides på nytt mens noen er tilstrekkelig å oppdatere.

1. **Andre planer:**

Under denne betegnelsen er det en rekke planer. Også her er det mange som er utgått på dato og noen kan oppdateres.

Planarbeid i hht punktene 1 og 2 er omfattende blant annet fordi det kreves medvirkning fra innbyggerne og omfattende høringsrunder.

Det **overordnede kommuneplanarbeidet** er likevel en prioritet da det danner grunnlaget for en rekke prosesser og videre utvikling. Kommunen har begrenset kapasitet på planleggersiden og har derfor kjøpt ekstern kompetanse innenfor dette feltet.

**Kommunedelplanene** er viktig da de beskriver mer i detalj hvordan f.eks. et geografisk område skal utformes. Videre hvilke politiske føringer som er vedtatt innenfor flere viktige områder for kommunen. Flere av planene er også avgjørende for å kunne søke på eksterne midler. Generelt har alle sektorer utfordringer med å ha kapasitet til å gå i gang med større planarbeid, og denne utfordringen løses ikke via stillingen som arealplanlegger.

### Kommuneplanens kortsiktig del - økonomiplan og årsbudsjett

Økonomiplan og årsbudsjett utgjør den kortsiktige del av det kommunale planverket.

I henhold til kommuneloven § 14-3 skal kommunestyret en gang i året vedta en økonomiplan som skal omfatte hele kommunens virksomhet og gi en realistisk oversikt over sannsynlige inntekter, forventede utgifter og prioriterte oppgaver i en planperiode på minimum 4 år.

I økonomiplanen skal det for hvert år i perioden anvises dekning for de utgifter og oppgaver som er ført opp. I økonomiplanen skal samlet bruk av midler innarbeides. Prioriteringer i økonomiplanen må ikke være i strid med kommuneplanens langsiktige del.

Økonomiplanen er en handlingsplan og et styringsverktøy for kommunen som skal gi en samlet oversikt over kommunens planlagte bruk og tilgang på ressurser i perioden.

Et viktig formål med økonomiplanen er å vise kommunens økonomiske handlefrihet, innenfor kommunelovens krav til økonomisk balanse.

Økonomiplanen skal legges til grunn for all øvrig planlegging og være bestemmende for kommunens ambisjonsnivå. Dersom konsekvensene av andre planer vurderes å være av vesentlig betydning for den økonomiske handlefriheten, skal økonomiplanen tas opp til ny behandling.

Årsbudsjettet skal, i henhold til kommuneloven § 14-3, vedtas av kommunestyret innen årets utgang for det kommende kalenderår, det vil si for første år av økonomiplanperioden.

Årsbudsjettet er en bindende plan for kommunens midler og anvendelsen av disse i budsjettåret. Bestemmelser om innhold i årsbudsjettet, krav om kunngjøring og budsjettets bindende virkning, mv, er regulert i kommuneloven med tilhørende forskrifter.


Økonomiplanen og årsbudsjettet skal i henhold til kommunens delegasjonsreglement, behandles og vedtas av kommunestyret etter innstilling fra formannskapet.

### Visjon og mål

Visjon og hovedmål

Kommunestyret har vedtatt en visjon for Sørreisa kommune:





## Helse, miljø og sikkerhet

Kommunens ansatte som i hht loven er meldt inn i bedriftshelsetjenesten(BHT). Det er inngått avtale med BHT på områder som kommunen ønsker å prioritere. Prioriteringen går i store trekk ut på å fokusere på forebyggende arbeid. Tilrettelegging herunder skolering av ansatte er også en del av det som skal leveres fra BHT.

Det jobbes fortsatt med nærværsfaktoren blant ansatte. Det ser ut til at et kontinuerlig fokus på arbeidet med å øke nærværsfaktoren, er nødvendig for å sikre god effekt. Arbeidet med å øke nærværsfaktoren vil være et prioritert område også i planperioden, og fokuset vil være på system rettede tiltak.

HMS-opplæring blir gjennomført for nye ledere og nye tillitsvalgte (vernetjeneste).

# Kommunens rammebetingelser

### Befolkningsutvikling

Har stor betydning for:

Frie inntekter til kommunen (sum skatt og rammetilskudd)

Befolkningens fremtidige tjenestebehov

Det er viktig med langsiktig perspektiv ved planlegging av kommunale tjenester.

*Befolkningsutvikling Sørreisa kommune*

Folketallet i Sørreisa kommune utgjorde 3 469 personer pr 1. juli 2020. Dette er en økning på 5 personer siden nyttår (3 464). Hovedtrekket i befolkningsutviklingen siste ti år viser en nedgang i barn i barnehage alder (0-5 år) med en reduksjon fra 233 til 195. I økonomiplanperioden vil dette ligge stabilt rundt dette nivået i hele perioden. Etter planperioden forventes antall barn i barnehage alder å øke noe.

Antall barn i skolepliktig alder (6-22 år) er pr januar 2020 er betydelig lavere enn i 2010, med henholdsvis 760 mot 814 i 2010. Det har imidlertid vært en stor variasjon i perioden med største årskull i 2012 på 823 personer. Etter 2012 har det vært reduksjon og antall barn i skolealder. I økonomiplanperioden forventes antall barn i skolepliktig alder fortsatt å være synkende og forventes i slutten av perioden å være 697 per 1. januar 2024.

I perioden 2010 til 2020 har det vært en liten økning av antall i yrkesaktiv alder (23-66 år), fra 1 844 i 2010 til 1 883 i 2020. Økningen må blant annet ses i sammenheng med økt bosetting av flyktninger. Antall yrkesaktive forventes å øke i økonomiplanperioden.

Totalt sett er det likevel i aldersgruppen 67 + kommunen har hatt den kraftigste befolkningsveksten de siste ti år, med en økning på 151 personer de siste ti årene. Basert på Statistisk sentralbyrås (SSB) befolkningsframskrivinger forventes denne å øke kraftig de nærmeste årene. *1. januar 2025 forventes kommunen å ha flere personer over 67 år enn barn i skolepliktig alder (6-22 år)*, med henholdsvis 707 mot 687.

Befolkningsutviklingen i Sørreisa kommune fordelt etter aldersgrupper i perioden 2002-2040 er gjengitt i figur og tabellen nedenfor.



Figur 2: *Befolkningsutvikling i Sørreisa kommune i perioden 2002-2040. Kilde: SSB, MMMM-prognose* Tabell 1: *Tabellen viser innbyggertall i Sørreisa kommune pr 1. januar fordelt på aldersgruppe i perioden 2002-2040. Kilde: SSB, MMMM-prognose.*



Prognosen fram til 2040 er hentet fra SSBs mellomalternativ i befolkningsprognosene (MMMM). Dette alternativet forutsetter en middels utvikling både i fruktbarhet, levealder, innenlandsk flytting og innvandring. Alternativet forutsetter en årlig befolkningsvekst for landet på omlag 35 000 -37 000 årlig til og med 2028. Etter 2028 blir veksten på landsbasis noe lavere, men det er fortsatt folkevekst hvert år.

Basert på SSBs befolkningsprognose forventes Sørreisa å ha en positiv befolkningsutvikling også i årene som kommer. For at kommunen skal opprettholde sin relative andel av rammeoverføringene fra staten er det imidlertid avgjørende at befolkningsveksten i kommunen målt i prosent er minst like stor som den samlede veksten for landet. Hvis ikke vil kommunens relative andel av rammeoverføringene reduseres over tid. Figuren nedenfor viser lokal befolkningsutvikling målt mot landet.



Figur 3: *Befolkninsutvikling i % for Sørreisa kommune målt mot samlet befolkningsutvikling for landet perioden 2021-2040. Kilde: SSB, MMMM-prognose.*

Som figuren ovenfor viser vil befolkningsutviklingen i Sørreisa være litt lavere enn økningen for landet de nærmeste årene. Fram til 2040 forventes befolkingen i landet å øke med omlag 14 %, mens økningen i Sørreisa vil være i overkant av 8 %.

## Frie inntekter

Frie inntekter er en benevnelse på rammetilskudd, skatteinntekter (fra personer og foretak), eiendomsskatt og andre ikke øremerkede statlige tilskudd, og er kommunens hovedfinansieringskilder for driftsrammene.

### Skatt og rammetilskudd

Forslaget til statsbudsjett for 2021 legger opp til en realvekst i kommunesektorens frie inntekter på 2,0 mrd. kr (skatt og rammetilskudd). Av veksten går 1,6 mrd. kr til kommunene og 0,4 mrd. kr til fylkeskommunene. For kommunene tilsvarer dette en nominell vekst på 3,0 % og en realvekst på 0,3 % etter at generell lønns- og prisvekst (kommunal deflator) er trukket ifra.

100 mill. kroner av veksten i de frie inntektene begrunnes med en særskilt satsing på barn og unges psykiske helse.

*Kommuneøkonomien under koronakrisen – forslag i statsbudsjettet 2021*


I forslag til statsbudsjett presiserer også regjeringen at den skal sikre godt smittevern. Kommunene skal kompenseres for merutgifter og mindreinntekter som følger av korona-utbruddet. Regjeringen vil derfor legge frem et tilleggsnummer til 2021-budsjettet i løpet av november med foreløpige anslag for merutgifter og mindreinntekter for kommunesektoren i 2021, med tilhørende bevilgningsforslag.

*Handlingsrom*

I kommuneproposisjonen ble det anslått at kommunesektoren ville få merutgifter knyttet til den demografiske utviklingen på 1,6 mrd. kr i 2021. Nå anslås merutgiftene til demografi til 1,1 mrd. kr, hvorav kommunenes merutgifter utgjør 0,9 mrd. kr. Veksten i pensjonskostnadene for 2020 og 2021 sees i sammenheng, og belaster ikke fri inntekter i 2021.

Satsinger innenfor veksten i de frie inntektene utgjør 0,2 mrd. kr. for kommunesektoren, hvorav kommunene utgjør 0,1 mrd. kr og er knytte til satsing på barn og unges psykiske helse.

For kommunene betyr dette at handlingsrommet øker med 600 mill. når demografi og regjeringens satsinger er hensyntatt. Kommunesektorens handlingsrom er vist i tabellen nedenfor.



Regjeringen viser videre til at det i dag gjennomføres et betydelig omstillings- og effektiviseringsarbeid i kommunesektoren, og bedre organisering av tjenestene kan frigjøre midler som vil styrke handlingsrommet ut over veksten i frie inntekter.

Sørreisa kommune vil motta 218,8 millioner i frie inntekter (sum skatt og rammetilskudd) for 2021.

Tabell 2: *Budsjettert skatt på inntekt og formue og rammetilskudd for 2021 sammenlignet med opprinnelig budsjett 2020 og prognose årsresultat pr oktober 2020*



*Nærmere om anslag på skatteinngang nasjonalt (inntektsutjevning):*

Skatteutjevning jevner delvis ut forskjeller i skatteinntekter mellom kommunene. Skatteutjevning for kommunene omfatter inntekts- og formuesskatt fra personlige skatteytere og naturressursskatt fra kraftforetak. Utjevningen er et nullsumspill mellom kommunene.

Skatteutjevningen for hver kommune blir beregnet fortløpende ti ganger i året, etter hvert som skatteinngangen foreligger. I skatteutjevningen benyttes det innbyggertall pr. 1. januar i budsjettåret.

I statsbudsjettet er det lagt til grunn at kommunesektorens inntekter fra skatt på inntekt og formue vil utgjøre 180,700 mrd. kroner i 2021. Dette tilsvarer en vekst på 6,6 % fra det nivået som er anslått for regnskap 2020 (168,3 mrd. kr).

Det er ikke lagt inn noe «buffer» for eventuelt lavere skatteinngang på landsbasis en forutsatt i statsbudsjettet.

*Nærmere om anslag på lokal skatteinngang (inntekt og formue):*

Sørreisa kommunes inntekter fra skatt på inntekt og formue anslås å utgjøre omlag 94,9 mill. kr i 2021, en økning på 5,6 % sammenlignet med prognose for 2020.

*Systemet med inntektsutjevning innebærer imidlertid at utviklingen i egne skatteinntekter vil ha marginal betydning i skattesvake kommuner, dvs. kommuner med skatteinngang på under 90 % av landsgjennomsnittet. For disse kommunene er det utviklingen i samlet skatteinngang for kommunene som har mest betydning. På grunn av den store omfordelingsmekanismen i inntektsutjevningen vil en kommune med skatteinngang på under 90 % av landsgjennomsnittet kun få beholde ca. 5 % av en økning i egne skatteinntekter, alt annet likt. Tilsvarende gjelder ved en reduksjon i egne skatteinntekter.*

*Sørreisa kommune hadde for perioden januar-august 2020 skatteinntekter på 80,2 % av landsgjennomsnittet.*

### Integreringstilskudd:

Integreringstilskuddet for flyktninger budsjetteres på overordnet nivå. Det er forutsatt bosetting av 10 flyktninger (to familier) i 2021. Detter er samme forutsetning som lå til grunn for budsjett 2020. Sørreisa kommune har i 2020 bosatt 14 flyktninger, samt mottatt anmodning fra Imdi om bosetting av ytterligere bosetting i 2021.

Samlet integreringstilskudd inkludert nye flyktninger i 2021 er beregnet til 9,1 mill.

Endret flyktningsituasjon i Norge kan redusert behovet for bosetting. Anslaget på antall bosatte må derfor anses som usikkert.

Selv om kommunen ikke vil motta anmodning fra Imdi, kan bosetting likevel oppnås ved familiegjenforening.

### Havbruksfond

I revidert budsjett for 2020 vedtok Stortinget nytt system for fordeling av havbruksinntekter fra kapasitetsjusteringene som i henhold til «trafikklyssystemet» gjennomføres annethvert år. Det ble besluttet at fra og med 2022 skal 60 % av inntektene ved kapasitetsjusteringer tilfalle staten. 40 % skal fordeles til havbrukskommuner og fylkeskommuner via Havbruksfondet.

Fra kapasitetsjusteringen som er gjennomført i 2020, skal kommunesektoren tilføres 1 mrd. kr i 2021.

Stortinget besluttet også å innføre en produksjonsavgift på laks, ørret og regnbueørret i statsbudsjettet for 2021. En produksjonsavgift på 40 øre per kilo sløyd fisk anslås å gi et proveny på om lag 500 mill. kroner, påløpt i 2021 og bokført i 2022.

For Sørreisa er utbetalingen fra havbruksfondet for 2021 beregnet til 521.000 kr.

### Eiendomsskatt

Eiendomsskatt er en frivillig skatt som kommunen selv kan innføre. Det er således opp til hvert enkelt kommunestyre om slik skatt skal innføres i en kommune. Regjeringen foreslår at maksimal eiendomsskattesats for bolig og fritidsbolig reduseres fra 5 til 4 promille fra 2021.

*Kommunestyret i Sørreisa har valgt å ikke ha eiendomsskatt.*

I forbindelse med utredningen av mulige tiltak for å komme i balanse i økonomiplanperioden har rådmannen gjort en ny beregning av inntektspotensialet for eiendomsskatt i Sørreisa kommune. Den viser en mulig inntekt på ca. 2,5 millioner første år med en skattesats på en promille økende til 10 millioner ved maks skattesats på fire promille.

### Andre generelle statstilskudd

*Rentekompensasjon for investeringer:*

Sørreisa kommune får kompensert renter og avdrag for investeringer i skolebygg, kirkebygg, omsorgsboliger og sykehjemsplasser.



Samlet rentekompensasjon utgjør kr 0,95 mill. for 2021.

## Lønns- og prisvekst, pensjonsutgifter, arbeidsgiveravgift, premieavvik

Lønns- og prisvekst

I statsbudsjettet anslås lønns- og prisveksten for kommunale varer og tjenester (kommunal deflator) fra 2020 – 2021 til 2,7 %. Det er anslått en lønnsvekst i kommunene på 2,2 %, dette utgjør 2/3 i deflator.

På rammeområdet «Finans og avsetninger» er det avsatt 1,5 mill. til dekning av lønnsoppgjør 2020, inklusive overhenget til 2021. I tillegg er det avsatt 2,8 til dekning av lønnsoppgjør 2021. Lønnsmidlene vil bli regulert ut på rammene når lønnsoppgjøret er kjent.

Arbeidsgivers andel av pensjonsutgiftene

I budsjettforslaget er pensjonskostnaden satt på grunnlag av erfaringstall, prognoser og aktuarberegninger fra kommunens pensjonsleverandører KLP og Statens pensjonskasse. Følgende beregningssatser er brukt for 2021:

* KLP-fellesordningen 18,16 % av brutto lønnsutgift
* KLP-sykepleierordningen 16,41% av brutto lønnsutgift
* SPK 8,54 % av brutto lønnsutgift

I sum budsjettert med kr 23,1 mill. i nettopensjonskostnad i 2021, mot 22,5 mill. i 2020.

Premieavvik

Premieavvik er differansen mellom kostnadsførte pensjonskostnader i regnskapet og betalte pensjonspremier. Premieavviket skal kostnadsføres i kommuneregnskapet seinere år[[1]](#footnote-1). Når en del av er gammelt premieavvik kostnadsføres i driftsregnskapet et senere år, benevnes dette «amortisert premieavvik». Bakgrunn for reglene om premieavvik var et ønske om utjevning av regnskapsførte pensjonskostnader fra år til år.

Et positivt premieavvik skal inntektsføres i kommuneregnskapet. Det er viktig å legge merke til at dette er en inntekt som ikke medfører noen innbetaling, og derfor ikke burde gå til å dekke annen aktivitet i kommunen. Tvert om, dette er en inntekt som har medført utbetaling. Positivt premieavvik er dermed en stor belastning for kommunens likviditet, da pensjonspremien er betalt, men kostnaden vises ikke i kommunens regnskap.

Per 1.1.2020 var det akkumulerte ”positive” premieavviket i Sørreisa kommune i underkant av kr 33,1 millioner. For 2020 er det budsjettert med et «positivt» premieavvik på kr 9,5 millioner justert for amortisering. For 2021 er det forutsatt et «positivt» premieavvik (inklusiv effekt av arbeidsgiveravgift) på kr 4,3 millioner. Per 31. desember 2021 forventes dermed kommunens akkumulerte premieavvik å utgjøre kr 46,9 millioner. Dette beløpet må kostnadsføres i driftsregnskapet over kommende år.

Det er gjeldende regnskapsregler som pålegger kommunen å føre premieavviket som beskrevet ovenfor. Forholdet er tilsvarende for de fleste kommuner og representerer utfordringer for kommuneøkonomien fremover.

Figuren under viser utviklingen i kommunens akkumulert premieavvik fra ordningen ble innført i 2002 og frem til i dag.

Figur 5: *Utvikling av kommunens årlige premieavvik, amortisert premieavvik og akkumulert premieavvik (tall i hele 1 000 kr)*



Som vi ser av figuren over har det enkelte års premieavvik vært større enn kostnadsføringen (amortiseringen). Unntaket er i 2008 hvor kostnadsføringen var marginalt større enn inntektsføringen.

Arbeidsgiveravgift

Arbeidsgiveravgiften i vårt geografiske område er 5,1 %. Ingen endringer fra 2020 til 2021.

## Renter og avdrag

Tabellen under viser kommunens netto rente og avdragsbelastning i økonomiplanperioden.

Tabell 3: *Netto renteutgift og sum renter og avdrag 2020 og 2021-2024.*



Rente og avdragsbelastningen er i henhold til eksisterende lån og nye innmeldte investeringsprosjekter for perioden 2021-2024, jfr. investerings kapittelet.For 2021 er det imidlertid kun rentene som vil belaste budsjettets bunnlinje da avdragene er basert på faktisk lånegjeld 1. januar i budsjettåret.

*Renteutgifter:*

Renter på lån med fast rente er lagt inn etter gjeldende satser i bindingsperiodene.

For lån med flytende rente er det lagt til grunn 3 måneders NIBOR pluss bankens margin.

For nye lån er det lagt til grunn følgende rentesats:

Tabell 4: *Rentesats som legges til grunn i planperioden for nye lån.*

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| Budsjettert rente nye lån | 0,98 % | 1,12 % | 1,27 % | 1,41 % |

Gjennomsnittlig flytende rente tar i liten grad høyde for renteøkninger, men vurderes realistisk ut fra de prognoser og markedsforhold som er pr i dag.

*Renteinntekter:*

For renteinntekter på bankinnskudd legges betingelser i henhold til hovedbankavtale til grunn. I gjeldende avtale har Sørreisa kommune innskuddsrente på 3 måneders NIBOR pluss margin. Det er budsjettert med en gjennomsnittlig likviditet på 25,0 mill. På bank innskudd forventes en renteinntekt på kr 195.000 i 2021.

For renteinntekter på utlånte startlånsmidler forventes det en inntekt på kr 533.000 i 2021.

Samlet renteinntekt på bankinnskudd og videreformidlingslån er beregnet til omlag 0,7 mill. kr.

*Lån og låneavdrag:*

Låneavdrag i 2021 er budsjettert til 14,1 mill. Potensialet for minsteavdrag er da fult utnyttet, jfr. kommunelovens regler for bruk av minimumsavdrag.

Beregning av minimumsavdrag er basert på anleggsmassens verdi og levetid opp mot de budsjetterte avdrag.

Tabell 6: *Tabellen viser kommunens forventede låneporteføljen 1. januar 2021. Beløpene er før nye låneopptak for 2021.*



Ved inngangen til 2021 forventes kommunen å ha en lånegjeld på kr 388,0 mill. (inkl. startlån).

# Investeringer

## Innmeldte investeringsbehov



### Kommentarer til investeringsprogrammet

**Veilys til led**

Starte arbeidet med å bytte lysarmaturene i kommunale lyktestolper til led-teknologi. Mye av armaturen vi har i lyktestolpene i dag er gammelt og det er vanskelig og i enkelte tilfeller umulig å skaffe reservedeler. Det bes derfor om midler skal at vi kan starte arbeidet med å bytte gammelt lysarmatur til led. Forslått bevilgning vil ikke være tilstrekkelig til å får byttet armatur i alle stolpene, men det vil være en start på dette arbeidet. Gammelt armatur vil bli tatt vare på og benyttet som reservedeler ved senere reparasjoner av gammelt armatur.

Overgang til led vil redusere kommunens strømutgifter.

**Lekestativ barnehager og skoler**

Etter sjekk av lekeapparater i barnehagene viser det seg huskestativ i alle barnehagene har råteskader og kan ikke være i bruk. Alle tre barnehagene har derfor rapportert inn behov for ett nytt huskestativ i hver barnehage. De gamle huskestativene var leget av tre og har hatt relativt kort levetid ( ca 8- 10 år). Ved innkjøp av nytt utstyr anbefales det at man går over til huskestativ i metall, da disse har lengre holdbarhetstid enn treverk og krever lite vedlikehold.

I tillegg har Sentralskolen meldt inn behov for et fotballmål da dette også ble demontert som følge av funn av råte.

Oppgitt totalkostnad inkluderer også fallmatter og kostnader til montering.

**Lettere ombygging av gamle NAV-lokaler**

NAV flyttet ut av sine leide lokaler i kommunehuset senhøsten 2019. I påvente av ombyggingen av kokkeskolen har lokalene vært benyttet av kulturskolen. Etter at kulturskolen er flyttet ut ønskes lokalene tatt i bruk som kontorer og møterom, for å øke denne kapasiteten på kommunehuset. Lokalene tenkes i størst mulig grad benytte slik de er i deg, men det er behov for oppsett og flytting av noen vegger.

**Digitale møterom**

Det er behov for å øke den digitale møteroms kapasiteten på kommunehuset. Per i dag er det kun møterom 2 som har utstyr til å kunne kjøre digitalt møte. I dette prosjektet ønskes tilsvarende utstyr installert på møterom 1, samt de to nye møterommene som er planlagt inne på de gamle NAV-lokalene.

Koronapandemien har åpnet nye muligheter for gjennomføring av møter digitalt. Økt kapasitet innfor dette området kan bidra til å reduserer reisevirksomheten til kurs og konferanser.

**Feierbil med ren og skitten sone**

Dagene feierbil tilfredsstiller ikke arbeidsmiljølovens krav om ren og skitten sone for feieren. Dagens feierbil ble kjøpt inn i 2009. Vi har ikke hatt tilsyn av arbeidstilsynet, men vil høyst trolig få avvik på dette ved et tilsyn. Det vurderes derfor som nødvendig å få kjøpt inn ny bil.

**Ventilasjon Brekka barnehage**

Gjelder bygging av nytt ventilasjonsanlegg i gammeldelen av Brekka barnehage. Teknisk avdeling vurderer behovet som ikke prekært og tiltaket foreslås derfor flyttet til 2023.

**Vinduer, drenering, ventilasjon kommunehus**

Vinduer på kommunehusets vestside er dårlige og tiltaket ble første gang foreslått inn i investeringsprogrammet for 3-4 år siden, men har ikke blitt prioritert i økonomiplanen. For 2021 bes det imidlertid om at det avsettes kr 300.000 til bytting av drenering rund deler av kommunehuset for å hindre vanninntrenging til bomberommet. Kostnader til ventilasjon og vinduer kan utsettes til 2022.

**Taktekke kontorer uteseksjonen**

Taktekket til brannstasjonen ble byttet 2019. I 2021 foreslås en bevilgning for å bytte taket over kontorfløyen til uteseksjonen.

**Ventilasjon omsorgshybler**

De 16 omsorgshyblene på loftet har ikke ventilasjonssystem. Leietakerne har bodd uten ventilasjon hittil, men det bør trolig gjøre noe med dette over tid. Tiltaket ble første gang foreslått inn i investeringsprogrammet for 2-3 år siden, men har ikke blitt prioritert i økonomiplanen. Nå foreslås tiltaket gjennomført i 2022.

**Taktekke kokkeskolen og vinduer kokkeskolen**

Ombygging av kokkeskolelokalene forventes ferdigstilt i januar 2021. Teknisk har imidlertid meldt inn behov for bytting av taktekke og 10 stk. vinduer, da dette ikke var medtatt i det opprinnelige ombyggingsprosjektet. Bytting av taktekke er planlagt gjennomført i 2023, mens bytte av resterende vinduer kan utsettes til 2023.

**ESX-server**

Kjøp av 2 nye servere, der det kjøpes en i 2021 og en i 2023. Pr. dags dato har Sørreisa kommune 3 ESX servere. Dagens serverne er over 5 år gammel, og har ingen support eller serviceavtale tilknyttet seg. Det vil si at om for eksempel en av disse må repareres, vil kommunens ansatte miste tilgang til tjenestene som leveres gjennom denne serveren. Reparasjon vil kunne vanskeliggjøres da det ikke er sikkert man får fatt i deler (grunnet at server er 5 år) og det er ikke gitt at leverandør kan bistå i å gjenopprette serveren da kommunen ikke har serviceavtale på disse.

Ved innkjøp av nye servere vil det være svært liten sannsynlighet for nedetid på tjenester og applikasjoner på kommunens IT systemer. Ved kjøp av nye servere vil vi få med support og serviceavtale.

**Digitale verktøy undervisning, 1-3 trin**

I læreplanverket er det fem grunnleggende ferdigheter som står sentralt i grunnopplæringen. Dette er ferdigheter innen lesing, skriving, regning, muntlig og digitale ferdigheter. Krav til opplæring i digitale ferdigheter er ytterligere tydeliggjort i fagfornyelsen (nytt læreplanverk fra 1.august 2020).

Erfaringer fra blant annet kartleggingsprøver på 1.-4.trinn viser at elevene i Sørreisa har lav digital kompetanse. Skolen har i dag ikke tilstrekkelig med utstyr for å gi elevene digital undervisning og tilstrekkelig digital kompetanse. Man mangler helt digitale hjelpemidler (PC eller iPad) på 1.-3.trinn.

I forbindelse med fagfornyelsen er det behov for nye læreverk (lærebøker eller digitale læremidler) som er tilpasset den nye læreplanene. Skolens strategi er å redusere antall lærebøker, og i større grad satse på digitale læremidler.  Lærebøker er kostbare og må ofte skiftes ut, mens digitale læremidler kontinuerlig holdes oppdatert. Dette forutsetter imidlertid at elevene har nødvendige digitale verktøy (PC eller nettbrett).

**Investeringer i oppfølging av digitaliseringsstrategien**

Ved implementering av digitaliseringsstrategien og realisering av diverse tiltak, vil det være behov for å kjøpe programmer, komponenter og utstyr. Dette tiltaket gjelder innkjøp av i tilknytning til oppfølging av digitaliseringsstrategien som kan defineres som en investering.

Gjennomføring av innkjøp knyttet til digitaliseringsstrategien vil kunne føre til en heving av kvaliteten på tjenester og en effektivisering av interne arbeidsprosesser og tjenester til innbyggerne, i tråd med målet for strategien.

**Møblering av sykehjemmet og hybler på loftet**

I budsjettvedtaket for 2020, punkt 14, ba kommunestyret om å få seg forelagt en sak om innkjøp av møbler til sykehjemsavdelingene og hyblene på loftet. En kostnadskalkyle fra november 2020 viser totale kostnader på omlag 1,1 mill. kr.

Eldrerådet har i sitt vedtak ved behandling av budsjett 2021 vist til dette og bedt om at det avsettes midler til dette i 2021. I rådmannens budsjettforslag foreslås tiltaket gjennomført i 2022 og 2023.

**Kjøp av 4 stk personbiler og 7 stk varebiler**

Kommunen leaser i dag biler til hjemmetjenesten, legetjenesten, barnevern, pus-/psykiatri og flyktningetjenesten. Disse avtalene går ut 1. juli 2021. Det må da enten inngås ny leasingavtale for 4 nye år, eller kommunen kan vurdere å kjøpe egne biler fremfor å lease.

Foreløpige beregninger viser at kommunen totalt kan spare omlag 75.000 kr per år ved å eie bilene selv.

**EK-tilskudd Klp**

Kommunen yter årlig inn egenkapital i KLP ut fra et gitt forhold til fremtidige forpliktelser. Egenkapitalinnskuddet er ikke en pensjonskostnad, men en oppsparing på kundens egenkapitalkonto som får sin egen avkastning. Innskuddet skal i henhold regnskapsreglene regnskapskapsføres over investeringsbudsjettet, men det er ikke anledning til å lånefinansiere egenkapitalinnskuddet. Midlene foreslås finansiert med overføring via driftsregnskapet.

**Opprydding avløpsledninger Langhågen**

Opprydding avløpsledninger Langhågen. Meldt inn som investeringstiltak fra Teknisk enhet i budsjett 2020, men ved en feiltakelse avglemt i behandlingen av grunnlagsdokumentet og ble derfor ikke medtatt. Lagt inn i investeringsbudsjettet for 2021.

**Oppgradering aksesspunkter tråløst nettverk**

Oppgradering av aksesspunkter av eldre modell. Disse har i dag begrenset hastighet og kvalitet. Tiltaket vil bedre kvalitet på det trådløse nettverket. Oppgradering fordeles over tre år.

*Tiltaket ble opprinnemeldt inn til budsjett 2020 som behov for 2020-2021, men ble flyttet til 2021-2022 i påvente av utredning om eventuelt interkommunalt samarbeid på it-området.*

**Oppgradering av SAN/Lagringsenhet og backup**

Ved å investere i nytt SAN vil man stå bedre rustet til å gjenopprette tjenester raskere, som følge av at man vil ha en serviceavtale (on-site) samt at leverandør har support på levert hardware. I tillegg vil brukerne av systemene kunne oppleve at utførelsen av arbeidsoppgaver går raskere, da nytt SAN vil ha høyere lese/skrivehastighet til lagringsområdene. Sannsynligheten for feil på et nytt SAN er tilstede, men er betraktelig lavere enn for dagens løsning.

Feil på dagens SAN vil medføre nedetid på alle serverne våre. Det vil si at ingen av kommunens ansatte vil kunne jobbe via kommunens datasystemer. Dette vil kunne være prekært for brukere av fagapplikasjoner tilknyttet helse og omsorg, men vil også være særs alvorlig for de som benytter andre fagapplikasjoner (eksempelvis saks- og arkivsystemet Elements, eller Visma Enterprise for økonomi). Det er vanskelig å si hvor lang nedetid som kan forventes ved en feil på SAN’et, men et estimat vil ligge på 1 til 2 uker nedetid.

SAN-løsningen står for lagringskapasiteten til kommunen, og det er her vi har lagret de fleste databaser tilknyttet eksempelvis fagapplikasjoner, samt brukernes og avdelingenes lagringsområder. Det er også på SAN’et at serverne lagrer data. Også her er support fra leverandør og serviceavtale fraværende, noe som gjør at feil på SAN’et vil kunne ta tid å fikse.

*Tiltaket ble opprinnemeldt inn til budsjett 2020 som behov for 2020-2021, men ble flyttet til 2021-2022 i påvente av utredning om eventuelt interkommunalt samarbeid på it-området.*

**Boliger Stornesveien**

Gjelder pågående utbygging av nye utleieboliger i Stornesveien 35-37. Prosjektet ligger inne med en samlet bevilgning på 23 mill. fordelt på 2020 og 2021. Bevilgningen for 2021 isolert er 10 mill.

**To nye biler teknisk**

Gjelder kjøp av to nye biler ved Uteseksjon Teknisk enhet. I 2018 ble det kjøpt inn to nye biler til Uteseksjonen ved Teknisk enhet. Disse erstatt de to eldre biler som ble utrangert. Det ønskes nå midler til å kjøpe inn ytterligere to biler som kan erstatte to biler fra 1996 og 1997. Det legge opp til å kjøpe brukte biler av nyere dato.

En av de eldre bilene er nå avskilte. Per i dag mangler vi en bil slik at to mann må kjøre sammen. Etter en ny vurdering av tiltaket foreslå en bil kjøpt inn i 2021, mens bil nummer to flyttes til 2022.

**Velferdsteknologiske løsninger**

Prosjektet ble opprinnelig vedtatt med oppstart i 2019, men oppstart ble forskjøvet til 2020. Prosjektet ligger inne med samme bevilgning som i gjeldende økonomiplan: 2020: kr 500.000, 2021 kr 500.000, 2022 kr 300.000 og 2023 kr 200.000

Foreslåtte investering skal benyttes til anskaffelse av teknologi.

Politisk forankring:

• Vedtatte strategi i kommuneplanens samfunnsdel -voksen og gammel; *«Sørreisa kommune skal legge til rette for (…) velferdsteknologi (…).*

• Kommunestyrets vedtak i sak 21/17; *(…) For å kunne gi tjenester på de laveste trinnene i omsorgstrappen skal det satses på (…) –Ta i bruk velferdsteknologi der det er etisk forsvarlig.»*

HSU vedtak HSU 7/18; *«1. HSU mener at velferdsteknologiske løsninger etter hvert vil være en forutsetning for at kommunen skal kunne gi et effektivt og kvalitetsmessig tjenestetilbud. 2. Endelig plan på velferdstekniske løsninger legges fram for HSU. 3. For å sikre gjennomføringa (implementering og nødvendig investeringer) for få velferdsteknologiske løsninger på plass, innarbeides utgiftene i økonomiplan 2019-2022.»* .

**Bygging av ny skole, inventar, trafikale løsninger og tomtekjøp**

I forslaget til budsjett 2021 og økonomiplan 2021-2024 er kostnadsanslaget for realiseringen av nyskolen oppjustert i forhold til kostnadsanslaget som ligger inne i gjeldende økonomiplan. De nye kostnadsanslagene er basert på tallmaterialet som ble presentert for kommunestyret i juni 2020.

Når skolebygget er ferdig er det, gitt rentebanen som ligger inne i økonomiplanen, beregnet følgende helårseffekt av renter og avdrag:

* Bygging av ny skole (135 mill.): Gir økte rentekostnader på om lag 1,5 mill. pr år og 2,7 mill. i avdragskostnader, i sum 4,2 mill. pr år.
* Trafikale løsninger (45 mill.): Økte rentekostnader på kr 0,5 mill, og 0,9 mill. i økte avdragskostnader. I sum 1,4 mill. pr år.
* Tomtekjøp (6 mill.): 60’ kr i renter og 240’ i avdragskostnader. I sum 0,3 mill. pr år.
* Inventar (10 mill.): 95’ kr i renter og 800’ i avdragskostnader. I sum 0,9 mill. pr år.

**Amfi kulturhuset**

Amfiet har de siste årene vært så slitt at vi forsøker å styre drifta slik at vi minimerer inn- og uttrekk av stolene. Amfiet har gjentatte ganger vært fastkjørt, og det er tidkrevende å få det i gang. I tillegg er mange av stolene (trekk o.a.) mode for utskiftning.

Tiltaket ble meldt inn i økonomiplan 2016-2019. I 2018 fikk prosjektet en bevilgning på 0,15 mill. til planlegging. I budsjett 2020 ble prosjektet foreslått flyttet til 2021 slik at det kan hensyn ta eventuelle endringer i nytt inngangsparti til kulturhus foajeen. I budsjett 2021 foreslås bevilgningen flyttet ytterligere ett år.

**Renovering Skøelv vannverk**

Renovering Skøelv vannverk (Skaret). Vannverket leverer vann til Skøelv og er en reserve til en stor del av Sørreisa sentrum. Drift av anlegget er grunnet tilstand og alder kostbart, tilgang til ventilkammer under bygget er ikke forsvarlig grunnet fare for kollaps. Prosjektet hadde en bevilgning på kr 1,0 mill. i 2019 til prosjektering. Oppstart var opprinnelig planlagt 2021, men foreslås utsatt til 2023.

# Drift

### Organisering av budsjettet

Sørreisa kommune har organisert driftsbudsjettet i følgende rammeområder:

1. Politisk styring og felles drift

2. Undervisning og barnehager

3. Helse, sosial og omsorg

4. Kirker og trossamfunn

5. Kultur og idrett

6. Teknisk drift

8. Frie inntekter – skatt og rammetilskudd

9. Finans og avsetninger

Hvert rammeområde kan bestå av en eller flere driftsenheter, hvor kommunens tjenesteproduksjon skjer.

### Rammeområdene

Nedenfor gis en kort beskrivelse av de forskjellige rammeområdene. For hvert rammeområde forklares de viktigste hovedmomentene i konsekvensjustert budsjettet fra år 2020 til år 2021. Listen er ikke uttømmende.

Konsekvensjustert budsjett er at man med utgangspunkt i budsjett år 2020 justerer driften for faktisk lønnsvekst, betalingsregulativ år 2021, statsbudsjettet, vedtak i kommunestyret og andre endringer i kostnader og inntekter som ikke er mulig å unngå.

Den antatte lønnsvekst for 2020 og 2021 er avsatt på lønnspott.

For driftskontorer er disse ikke kompensert for prisvekst. Kun beløp knyttet til faste avtaler (der man har mottatt varsel om prisvekst) er prisregulert.


Inntektssiden vil bli budsjettert i henhold til foreslått betalingsregulativ.

## Rammeområde 1 Politisk styring og felles drift

Rammeområdet inneholder følgende tjenester:

* Kommunestyret og formannskapet
* Eldrerådet, ungdomsrådet, råd for funksjonshemmede
* Revisjon og kontrollutvalg
* Interkommunalt samarbeid (Midt-Troms regionråd)
* Rådmannskontoret
* Økonomienhet
* IT-drift (inkl skolene)
* Fiberdrift
* Servicekontor
* Næringsutvikling
* Diverse fellesutgifter (KS-kontingent, årsgebyr bedriftshelsetjeneste, yrkesskadeforsikring mfl)
* Frikjøp tillitsvalgte
* Kommunehuset

Rammeområde 1 – rådmannens forslag til budsjett 2021 (1000 kr)



Rådmannens forslag til budsjett bygger på:

Kommunestyrets budsjettvedtak for 2020 og andre relevante politiske vedtak gjort i løpet av 2020, samt forhold som er belyst gjennom rammeområdets regnskapsrapporteringer.

Følgende er lagt til grunn i konsekvensjustert:

* Tatt bort bruk av disposisjonsfond for saldering kr 2 500’
* Skatteoppkrever og arb.giverkontroll til overføres

Staten fra 1/11-2020 kr - 544’

* Personvernombud Målselv kr 50’
* Lagt tilbake 60 % ressurs i rådmannens stab kr 413’
* Prisjustering datalisenser kr 109’
* Driftskostnader fibernett (linjerydding) kr 150’
* Økt inntekt fiber etter nytt anbud kr -506’
* Forsikringer, bedriftshelse etc. kr 115’
* Midt-Tromsrådet kr 47’
* Lærlinger samlet på ansvar 127 (3,82 årsverk) kr 1.456’
* Lagt tilbake 0,3 årsverk næringskonsulent kr 201’

*Gjennomførte innsparingstiltak:*

* Opphør digitalt senter kr -39’

*Nye driftstiltak – ikke innarbeidet:*

* Innleie konsulent til oppfølging og implementering

Digitaliseringsstrategi kr 165’

***Beskrivelse:*** *Gjelder innkjøp av konsulenttjeneste til oppfølging og implementering av digitaliseringsstrategien. Beløpet tilsvarer ca. 30 % stilling i et halvt år.*

*Sørreisa kommune har jobbet med å lage en digitaliseringsstrategi. Selve strategidokumentet og møtet med de forskjellige arbeidsgruppene, har vært gjennomført i regi av Bedriftskompetanse og en ekstern prosjektleder. For å få effekt av digitaliseringsstrategien er det svært viktig at denne blir implementert i organisasjonen og at tiltak i dokumentet blir realisert*

*Ved å ikke gjennomføre implementeringen, kan det være stor sjanse for at dokumentet ikke blir implementert. Det vil kunne føre til at tiltakene som er jobbet frem ikke blir realisert.*

* Midler til iverksetting av tiltak i digitaliseringsstrategien kr 300’

***Beskrivelse:*** *Gjelder innkjøp av diverse programmer, komponenter og utstyr i tilknytning til oppfølging av digitaliseringsstrategien. Ved implementering av digitaliseringsstrategien og realisering av diverse tiltak, vil det være behov for å kjøpe programmer, komponenter og utstyr. Ved å ikke gå til innkjøp, vil det bli utfordrende å gjennomføre en effektivisering av arbeidsprosesser og tjenester.*

* Styrking av IT-avdelingen med ett årsverk kr 429’

***Beskrivelse:*** *IT-avdelingen drifter og vedlikeholder IT-systemene i kommunene Sørreisa og Dyrøy, og står for blant annet brukerstøtte for begge kommunene. IT avdelingen består i dag av to fast ansatte og en læring. Dyrøy har 0,4 årsverk og Sørreisa har 1,6 årsverk og en lærling som bistår i begge kommunene.*

*Det er en betydelig større intern pågang på IT avdelingen i forhold til oppfølging og støtte til avdelinger og ansatte. Vi ser i dag spesielt store utfordringer i forhold til støtte til ansatte og utviklingsarbeid innenfor skole og helse.*

*IT er en marginal oppsatt avdeling, som har fått betydelige utviklingsoppgaver som ligger utenfor det avdelingen er dimensjonert for.*

*Gjennomføring av tiltaket vil styrke IT-avdelingens kapasitet til å levere gode IT-tjenester og -systemer til ansatte i kommunen, samt etterleve krav, normer og lovverk. En styrket IT-avdeling vil stå bedre rustet til å møte de utfordringer som blant annet er innenfor velferdsteknologi og helse, men også økt krav i forhold til digitalisering i skolen. IT avdelingen vil være i stand til å bistå ansatte med brukerstøtte samt drive strategisk IT arbeid i forhold til utvikling. Ved å ikke gjøre tiltaket vil IT kun være i stand til å drive brannslukking av brukerstøttehenvendelser, samt svært begrenset tid til drift og vedlikehold av serverpark og nettverk. Det vil ikke være rom til å kunne utvikle IT-tjenestene som benyttes av kommunens ansatte og innbyggere.*

**Foreslåtte innsparingstiltak på rammeområdet, jfr. tabell s 46-47:**

*Tall i hele kr*



**Kommentarer:**


* Personellressurser i tilknytning til rådmannens stab (90 %) holdes vakant.
* Kjøp av felles kontormateriell via servicekontoret reduseres med kr 45.
* Bruk av konsulenttjenester på IT-avdelingen reduseres med kr 50’
* Lagt inn tilskudd for lærlinger. Beregnet sats på 2.840 kr/mnd for lærlinger under 22 år, og 1.318 kr/mnd. for lærlinger over 22 år. Tatt bort budsjettert lærlingelønn som lå ute på enhet (alle lærlinger er samlet på nytt ansvar 127)

## Rammeområde 2 Undervisning og barnehager

Rammeområdet inneholder følgende tjenester/resultatenheter

|  |  |  |
| --- | --- | --- |
| * Sørreisa sentralskole | * Brekka barnehage | * Fredlund barnehage |
| * Skøelv skole m/SFO | * Ferdinand barnehage | * Voksenopplæring |
| * Gottesjord skole m/SFO | * Gjerdsletta barnehage | * Skolekontor/felles utgifter |

Rammeområde 2 – rådmannens forslag til budsjett 2020 (1000 kr)



Rådmannens forslag til budsjett bygger på:

Kommunestyrets budsjettvedtak for 2020 og andre relevante politiske vedtak gjort i løpet av 2020, samt forhold som er belyst gjennom rammeområdets regnskapsrapporteringer.

**1. Fellesområdet skole og barnehage**

Følgende er lagt til grunn i konsekvensjustert:

* Ny organisering, enhetsleder barnehage flyttet hit kr 787’
* Tilskudd for barn i priv.bhg i andre kommuner kr 460’
* Økning PPT kr 35’

**2. Grunnskolene**

Følgende er lagt til grunn i konsekvensjustert budsjett for skolene:

* 60 % språk assistent kr 312’
* Redusert refusjon ordinære gjesteelever kr 139’
* Lisens digitalt læreverk Sentralskolen, videreført kr 150’

*Nye driftstiltak – innarbeidet:*

* Fagfornyelse – nye læremidler kr 150’

*Nye driftstiltak – ikke innarbeidet:*

* Leie av basseng og buss for svømmeundervisning kr 240’

1. **SFO**

Følgende er lagt til grunn i konsekvensjustert budsjett for SFO:

* SFO tilbud Sentralskolen kr 135’
* Korreksjon foreldrebetaling SFO kr 125’

1. **Barnehagene**

Følgende er lagt til grunn for konsekvensjustert budsjett for barnehagene:

* Mister ass. Styrer ved ny organisering av barnehagene kr -538’
* Korreksjon foreldrebetaling kr 75’
* Økte driftskostnader Ferdinand etter utbygging kr 31’

1. **Voksenopplæringa**

Kommunen kjøper grunnskoleopplæring for voksne og norskopplæring til innvandrere fra Lenvik kommune. Ordningen fungerer meget godt og gir uttelling både i forhold til kvalitet på tjenesten og økonomi.

Budsjett 2021 er på samme nivå som i 2020.

**Foreslåtte innsparingstiltak på rammeområdet jfr. tabell s 46-47:**

*Tall i hele kr*



**Kommentarer:**

*Besparelse skoleskyss:*

Det er gjort en foreløpig beregning av kostnader til skoleskyss dersom alle elevene samles på en skole i sentrum. I regnestykket er det brukt dagens elevsammensetting, og tatt utgangspunkt i slik de bor i dag. Dette vil selvfølgelig endre seg fra år til år, men er det beste grunnlaget vi har.

På ordinær skoleskyss vil vi få en besparelse på ca. 530.000 kr per år.

I tillegg bruker vi ca. 230.000 per år i skyss til svømmekjøring (fra Gottesjord og Skøelv til Sentralskolen) dette vil det ikke lengre være behov for.

Samlet besparelse på skyss (inkl. svømmekjøring) vil da være på ca 760.000 kr per år.

*Anslag reduserte vedlikehold med å avhende ned Gottesjord og Skøelv skole*

I påvente av ny skolestruktur her det de siste årene vært gjort veldig lite vedlikehold på grendeskolene. Kun høyst nødvendig vedlikehold har vært gjennomført. På ordinære vedlikeholdskostnader er det derfor budsjettmessig lite å spare.

Faste driftskostnader kan imidlertid kuttes dersom skolene legges ned og selges. Dersom byggene ikke selges, men blir stående tomme, må det forventes litt kostnader til strøm, forsikring ect. for å hindre skade på byggene.

Budsjetterte driftskostnader relatert til skolebyggene i Skøelv og Gottesjord:

*Skøelv skole:*  *Gottesjord skole:*

Oppvarming, kr 176’ Oppvarming, kr 174’

Forsikring, kr 27’ Forsikring, kr 31’

Kom.avg., kr 30’ Kom.avg., kr 27’

Containerrenovasjon, kr 25’ Containerrenovasjon, kr 24’

Vedlikehold utstyr og anlegg, kr 18’ Vedlikehold utstyr og anlegg, kr 4’

**I sum 276’ I sum 260’**

Utbygging av sentralskolen med en ekstra fløy vil imidlertid ta bort noe av besparelsen ettersom nytt areal på nybygget vil kreve noen driftskostnader.

Strøm/oppvarming: I nybygget blir varmet opp ved hjelp av jordvarme. Jordvarmesentralen vil være plassert i kjelleren på skolebygget, og vil ha kapasitet til også å kunne forsyne den gamle delen/klasserommene på sentralskolen med varme. Dette fordrer imidlertid at eksisterende rør og radiatorer i gammelbygget kan benyttes.

Totalt sett forventes oppvarmingen av nybygget å gi en gevinst målt forhold til kostnaden av å varme opp de to grendeskolene i dag. Størrelsen på denne besparelsen vet vi imidlertid ikke per i dag.

Det gjøres samtidig oppmerksom på at dersom det ikke bygges ny skole i sentrum må det tas høyde for en betydelig oppgraderingsbehov på grendeskolene. Dette for å få skolene opp på et akseptabelt nivå i henhold til luftkvalitet og forskrift om miljørettet helsevern.

## Rammeområde 3 Helse, sosial og omsorg

Rammeområde 3 inneholder 2 resultatenheter, med følgende deltjenester:

*Enhet Helse og omsorg,* som innbefatter følgende deltjenester:

* Felles legetjeneste med Dyrøy
* Fysioterapitjeneste
* Hjemmetjenester
* Sykehjem m/kjøkken
* Dagaktivitetstilbud for hjemmeboende personer med demens
* Drift av bygg
* Boligtjeneste (forsterket hjemmebasert miljøarbeidertjeneste)
* Avlastningsbolig
* Dagsenter


*Enhet Forebygging, oppfølging og mestring*, som innbefatter følgende deltjenester:

* Ergoterapi koordinerende enhet for habilitering og rehabilitering, samt hjelpemiddel, syn- og hørselskontakt
* Frisklivssentral
* Psykisk helse og rus
* Helsestasjon
* Felles barneverntjeneste med Dyrøy - m/tiltak i og utenfor familien

Utover dette favner også budsjettet for rammeområdet; sosiale tjenester i NAV og kommunale utgifter knyttet til drift Frivilligsentral, samt administrative fellesutgifter og drift av hovedutvalget for helse og sosial. Videre også tjenesteområder som kommunen kjøper fra andre, er medeier i eller som er organisert som interkommunale samarbeid utenfor egen kommune:

* Krisesenter
* MITRA
* Legevakt
* Intermediær avdeling (kommunal akutt døgnenhet)
* Samfunnsmedisin (Kommuneoverlegefunksjon)
* Diabetessykepleier
* Koordinator for førstehjelpsordningen i brannvern
* Kreftpoliklinikk og kreftkoordinator

Rammeområde 3 – rådmannens forslag til budsjett (1000 kr)



Rådmannens forslag til budsjett bygger på;

Kommunestyrets budsjettvedtak for 2020 og andre relevante politiske vedtak gjort i løpet av 2020, samt forhold som i løpet av siste år er belyst gjennom rammeområdets regnskapsrapporteringer.

1. **Helse fellesområde**

Følgende er lagt til grunn for konsekventjustert budsjett:

* Kommunepsykolog (Sørreisa/Dyrøy) kr 442’
* Krisesenter kr 8’
* Nytt øremerket tilskudd Frivilligsentralen kr -427’

*Endring i interkommunale samarbeid:*

* Kommuneoverlege /samfunnsmedisin kr 153’
* Dia. Team, førstehjelpskoor., kreftkoor., og kreftpoliklinikk kr 101’
* Ø.hjelpsenger /KAD-senger kr 121’
* Mitra kr 8’

*Nye driftstiltak - innarbeidet:*

* 5 nye VTA plasser kr 277’

# *Beskrivelse: Det vises til Hovedutvalg for Levekårs behandling av sak* *39/2020 i møte den* *16.11.2020 hvor det heter:*

*1. Sørreisa kommune ønsker å styrke VTA-tilbudet til sine innbyggere i MITRA AS.*

*2. Sørreisa kommune overtar med-finansieringsansvaret for inntil 5 nye VTA-plasser i MITRA AS. Dette skjer i dialog og etter avtale med Senja kommune.*

1. **Enhet Helse og omsorg**

Følgende er lagt til grunn for konsekventjustert budsjett:

*Fastlegekontor, legevakt og fysioterapi:*

* Ny LIS 1 lege kr 100’
* Bonus kr 228’
* Medisinsk forbruksmateriell kr 180’
* Redusert refusjon fra Dyrøy ved avtaleopphør kr 1.796’
* Legevaktsamarbeid (Senja) kr 260’
* Økning kom.tilskudd fysioterapeuter kr 35’

*Nye driftstiltak – ikke innarbeidet:*

* Ekstra sykepleier ressurs i legetjenesten til 1/7 kr 314’

***Beskrivelse:*** *Det vises til Kommunestyrets behandling av sak 66/2020 i møte den 29.10.2020:*

*Med bakgrunn i dagens økonomiske situasjon, og tidligere vedtak i Kommunestyret ang. legetjenesten, anser Kommunestyret det ikke mulig å styrke legetjenesten i denne behandlingsrunden.*

*Sykehjemmet:*

* Ingen vesentlige driftsmessig endring fra 2020 til 2021.

*Hjemmetjenesten inkl. omsorgshybler*:

* Ingen vesentlige driftsmessig endring fra 2020 til 2021
* Tilskudd dagsenter går inn i rammen fra 2020 kr 257’
* Redusert refusjon ressurskrevende tjenester kr 103’

*Kjøkkenet:*

* Ingen vesentlige driftsmessig endring fra 2020 til 2021

*Boligtjenesten* og *Dagsenter og Avlastningsbolig*

* Kjøp av tjeneste fra privat aktør kr 152’
* Justert tilskudd ressurskrevende tjenester kr -497’

1. **Enhet Forebygging, oppfølging og mestring**

Følgende er lagt til grunn for konsekventjustert budsjett:

* Ingen vesentlige driftsmessig endring fra 2020 til 2021

*Barnevernstjenesten*

* Konsekvensjustert budsjett 2020 bygger på en forutsetning om videreføring av tilskuddsmidler for finansiering av 2 stillingshjemmel. (Inneværende år har kommunen fått tilskuddsmidler for å finansiere 2 stillinger. Det er ikke kommet endelig avklaring på evt. tilskuddsmidler for 2021. Kommunen har forpliktet seg til å videreføre disse stillingene også etter tilskuddsperioden).
* Kun vedtaksfestede tiltak er lagt inn i budsjettet. Det er ikke tatt høyde for nye tiltak.
* Beredskap på ettermiddag og helg.
* Hjelpetiltak i og utenfor familien kr 325’
* Omsorgslønn, støttekontakt, kjøp fra private kr 121’
* Kjøp fra privat aktør kr 80’

1. **NAV - kommunal del**

Følgende er lagt til grunn for konsekventjustert budsjett:

* Ingen vesentlige driftsmessig endring fra 2020 til 2021
* Økning sosialhjelp forventes holde slik som budsjettert
* Det avsettes midler opp til 3 plasser for personer over 25 år i kvalifiseringsprogram.

Hovedutvalg for Levekårs behandlet i møte den 02.06.2020 sak 19/2020 vedrørende beregning av sosialhjelpsstønad og fattet følgende vedtak:

*Levekårutvalget ber rådmannen ta barnetrygden ut av inntektsgrunnlaget ved beregning av sosialhjelp. Tiltaket innarbeides i budsjettet for 2021.*

Ved å legge til grunn tallmaterialet fra 2019 finner vi at merutgiften for Sørreisa kommune ved å holde barnetrygd utenfor inntektsgrunnlaget i 2019 ville ha beløpt seg til i overkant av kr 215 000,-.

I rådmannens forslag til budsjett for 2021 har man ikke funnet rom for dette.

**Foreslåtte innsparingstiltak på rammeområdet jfr. tabell s 46-47:**

*Tall i hele kr*



**Kommentarer:**

* Reduserte lønnskostnader Lis 1: lønn ny lis1 reduseres fra 260.000 til 205.000
* En av leiebilene kan sies opp da denne har vært benyttet til kjøring mellom Sørreisa og Dyrøy. Reduserer kostnadene med 23’ første år, og helårseffekt på kr 46’

*Økt inntjening – legetjenesten:*

Økt inntjening med bakgrunn i:

* + Kr 115 000 Lis 1-lege. Lis 1 lege bidrar til økt inntjening slik at de skal lønnsmessig gå i null. Dette er en av forutsetningene for å ta inn en LIS 1.
  + Kr 50 000 i økning ved bruk av digitale konsultasjoner mm.
  + Kr 550 000 skyldes at dagens kjøretid til Dyrøy blir kurativ tid
  + Kr 490 000 da offentlig tid Dyrøy blir kurativ tid

*Kjøp av tjenester fra private:*

Sørreisa kommune kjøper tjenester fra privat aktør – døgnbemanning 285 døgn pr. år. Tjenesten utredes her med tanke på å ivareta den i kommunal regi.

Tilbudet fra privat aktør innebærer;

* Medlever-turnus, 2:1 bemanning 24 timer i døgnet, 285 døgn i året. (sovende nattevakt)
* Eventuelt sykefravær og vikar dekkes av privat aktør.
* Planlegging/administrering og møtevirksomhet

Utregningen er gjort med bakgrunn i følgende fakta;

Døgnpris er 15 675. For helligdager beregnes dobbel døgnpris.

(15.675 x 285) + (15.675 x 6) = 4.561.425

Kjøp av tjenesten fra privat aktør kostnadsberegnes til 4 561 420

Refusjon beregnes til 1 541 670

Netto utgift bergenes til 3 019 760

Beregning av utgifter – tiltak i kommunal regi.

Ivaretakelse av tjenester i kommunal regi kostnadsberegnes til 4 399 410

Refusjon beregnes til 1 308 610

Netto utgift bergenes til 3 090 800

Tilbudet innebærer da;

* Medlever-turnus/eller langvakter, beregnes 33,5 timer pr. uke.
* 2:1 bemanning 24 timer i døgnet, 285 døgn i året.
* Sykefravær er inkludert i kostnadsberegningen.
* Beregning av tid for å ivareta personalansvar, samarbeidsmøter, kurs, planlegging og øvrig administrasjonstid er inkludert, og beregnes til ei omlag 37.5 timer pr. uke.


*Kjøp av biler fremfor å lease:*

Kommune leaser i dag 7 varebiler; seks til hjemmetjenesten og en til rus/psykiatri, i tillegg til 4 personbiler på hvite skilter. Disse benyttes av flyktningetjenesten, barnevern, rus/psykiatri og legetjenesten.

Gitt den rentebanen som ligger inne i økonomiplanperioden er det beregnet at kommunen kan spare 75.000 kr/år ved å kjøpe bilene selv fremfor å lease.

## Rammeområde 4 Kirker og trossamfunn

Rammeområde 4 – rådmannens forslag til budsjett (1000 kr)



Av utgiften betales forsikring på prestebolig over kommunens regnskap, mens resterende overføres som tilskudd til andre tros- og livssynssamfunn og til Sørreisa Sokn til drift av kirke og gravlunder.

Sørreisa Menighetsråd trådte ut av samarbeidet med Senja-kirkene 1.1.2012. Som for de kommunale tjenestene, er også driftsbudsjettet for kirken med gravlundene meget stramt. Menighetsrådet i Sørreisa og menighetsrådet i Dyrøy samarbeider om å løse noen oppgaver sammen. Blant annet har de felles kirkeverge.

Sørreisa kommune og Sørreisa Sokn har tjenesteytingsavtale. Utover det som ligger i avtalen, samt driftstilskuddet som bevilges årlig har, Sørreisa kommune intet ansvar for budsjettrammene i Sørreisa Sokn.

Konsekvensjustert budsjett:

Sørreisa kommune har fra overtatt ansvaret for renhold i kirkebyggene. Kostnaden er belastet dette ansvaret. Tilskuddet til Sørreisa Sokn ble som følge av dette redusert tilsvarende.

Tilskudd til Sørreisa Sokn er økt tilsvarende deflator.

Budsjettert tilskudd til Sørreisa Sokn for 2022 fremkommer slik:

Tilskudd 2020                                               1.754.000

            Justert med deflator for 2021 (2,7%)                  47.000


**Sum tilskudd 2021 1.801.000**

## Rammeområde 5 Kultur og idrett

Rammeområdet inneholder følgende tjenester:

|  |
| --- |
| * Kulturkontoret * Biblioteket * Flyktningetjenesten * Kulturhus og idretts- og svømmehall * Kulturvern og museer * Almene kulturformål (kulturuka, 17.mai, kulturpris) * Tilskudd idrett (spillemidler, FYSAK m.m) * Friluftsrådet * Kulturskolen * Den kulturelle spaserstokken og Den kulturelle skolesekken * Ka skjer |

Rammeområde 5 – rådmannens forslag til budsjett (1000 kr)



Rådmannens forslag til budsjett bygger på at flyktningetjenesten skal bosette 10 flyktninger i løpet av 2021. Det ligger en viss usikkerhet i dette, jfr. at det ser ut til å komme færre flyktninger til Norge enn tidligere år.

I tillegg er følgende lagt til grunn for konsekvensjustert budsjett:

* Lagt tilbake vakant stilling (50 %), flyktningetjenesten kr 275
* Opphør leiekontrakt biblioteket kr -353’
* Justert husleie kulturhus basert på tre siste år kr 100’
* Justert husleie idrettshall basert på tre siste år kr 96’
* Justert husleie svømmehall basert på tre siste år kr 82’

Ut over dette er det ubetydelige driftsmessige endringer ifht. 2020.

**Foreslåtte innsparingstiltak på rammeområdet jfr. tabell s 46-47:**

*Tall i hele kr*



**Kommentarer:**

* Utrede muligheten for å melde oss ut av Midt-Troms Museum og Midt-Troms friluftsråd. Avtalene har trolig oppsigelsestid så foreløpig er det ikke forvantet noen effekt for 2021. Ved halt års oppsigelsestid bør disse eventuelt sies opp i juni slik at de får helårseffekt fra 2022.
* KaSkjer: Urede muligheten for annen distribusjonsform:
  + gjøre hele KaSkjer om til et heldigitalt dokumentet
  + gjøre det både digitalt men også med noen kopier som de som ønsker kan komme å hente
  + trykke KaSkjer som i dag, men med hentesteder (eks. kommunehuset, biblioteket etc.) hvor innbyggerne kan komme å hente dokumentet
* Ny gjennomgang og vurdering av om salg av dirigenttjenester til musikkforeningen og koret gjøres til kostpris
* Vurdering av fremtidig elevavgift for kulturskolen
* 0,9 årsverk på flyktning tjenesten holdes vakant. Tjenesten står da igjen med 1 årsverk i drift.
* Vurdere fremtidig åpningstid på biblioteket
* Innleie av personell til drift av lys og lyd produksjon i forbindelse med kulturarrangementer halveres.
* Grunnet renovering og innsetting av stålbasseng kan driftskostnader til bassenget reduseres i 2021.

## Rammeområde 6 Teknisk drift

Rammeområde 6 inneholder 2 resultatenheter, med følgende deltjenester:

*Enhet Teknisk og planlegging,* som innbefatter følgende deltjenester:

* Administrasjon
* Landbruk/skogbruk
* Parker/kommunale veger
* Veglys
* Kaier
* Viltforvaltning (samarbeid med Dyrøy kommune)
* Biler
* Felles vedlikeholdsavdeling
* Felles renholdsavdeling
* Vedlikehold kommunale bygg
* VAR – sektoren
* Drift kommunale boliger og bygg vg. skole
* Planlegging

*Enhet Brann og beredskap,* som innbefatter følgende deltjenester:

* Brann- og beredskap
* Feiervesen (samarbeid med Dyrøy kommune)

Rammeområdet ivaretar viktige servicefunksjoner for de øvrige enhetene i kommunen og boligstiftelsen Sør-Bo (vedlikehold og vaktmestertjenester). I tillegg er det en rekke funksjoner i forhold til kommunens innbyggere og næringsliv, bl. a oppmåling, landbruk, bygge- og reguleringssaker.


Rammeområdet er også sentralt i fht videre utvikling, investeringer og prosjekter som kommunen gjennomfører, mye av de grunnleggende premissene for øvrige tjenester og tilbud ligger her (bygninger, vedlikehold, veier, planer etc).

Enheten har betydelige inntekter gjennom brukerbetaling, bl. a på

det såkalte VAR – området (vannforsyning, avløp, renovasjon, mv) som er selvfinansiert gjennom avgiftssystemet.

Også innenfor teknisk sektor er det utfordringer i forhold til planarbeid, og vi har fortsatt gamle planer som må utarbeides på nytt. Arbeid med revidering av kommuneplanens samfunnsdel er imidlertid ferdigstilt, mens arbeidet med arealdel pågår.

Rammeområde 6 – rådmannens forslag til budsjett (1000 kr)



Rådmannens forslag til budsjett bygger på;

Kommunestyrets budsjettvedtak for 2020 og andre relevante politiske vedtak gjort i løpet av 2020, samt forhold som i løpet av siste år er belyst gjennom rammeområdets regnskapsrapporteringer.

Følgende er lagt til grunn for konsekventjustert budsjett for Teknisk og planlegging:

* Tilsetting i tidl. vakant årsverk byggesak og oppmåling kr 693’
* Konsulenter planarbeid (sentrumsplan og arealplan) kr 373’
* Rengjøringsmateriell, felles renholdsavdeling kr 445’
* Vedlikehold i hht vedlikeholdsplan kr 345’
* Ad-hoc-vedlikehold kr 500’
* Reelle kostnader for drift av parker kr 166’’
* To nye gressklippere, parker kr 80’
* Korreksjon husleie kr - 300’
* Husleie Stornesveien 35-37 fra 1/9-2021 kr -240’

Følgende er lagt til grunn for konsekventjustert budsjett for Brann og beredskap:

* Lagt inn 1 årsverk feier kr 586’

*Nye driftstiltak – ikke innarbeidet:*

* Midlertidig styrket bemanning på renhold – covid 19 kr 1.187’
* Ny motor brannbil kr 130’
* Vedlikehold utleieboliger kr 1.125

**Foreslåtte innsparingstiltak på rammeområdet jfr. tabell s 46-47:**

*Tall i hele kr*



**Kommentarer:**

* Redusere inn kjøp av gressklippere fra to til en. Reduserer kostnadene med 40’
* Lagt inn økt sykelønnsrefusjon fra NAV
* Gebyrer tekniske tjenester er økt med kommunal deflator

*Reduksjon vedlikehold:*

Opprinnelig vedlikeholdsbudsjett for 2020 er kr 870’. I det konsekvensjusterte budsjettet var det foreslått å øke dette ytterligere med kr 845’, begrunnet med økt ad-hoc-vedlikehold (kr 500’) og vedlikehold knyttet til vedlikeholdsplanen (kr 345’).

I rådmannens forslag til budsjett for 2021 er begge disse bevilgningene foreslått strøket, i tillegg til at opprinnelig vedlikehold reduseres med 370’ fra 870’ til 500’.

*Korreksjon årsverk feier:*

En gjennomgang av grunnlagsdokumentet viste at det var lagt inn 0,5 årsverk for mye på feier-tjenesten. Påvirker imidlertid ikke selvkortregnskapet det det lå inne korrekt antall årsverk i selvkostkalkylen.

Tiltak som må utredes nærmere:

* Salg av kommunale boliger. Her har vi starte arbeidet med å utrede salg av 8 boliger.
* Renovasjon for hytter og fritidsboliger. Vil øke inntjeningen på selvkostregnskapet.
* Utrede muligheten for å få deler av plan, oppmåling og byggesak over på selvkost.
* Fremtidig organisering av utleieboligene i kommunen
* Kartlegging av enøk-tiltak

**Gebyrutvikling for vann, avløp, renovasjon, feiing og slamtømming**

Fra 2020 til 2021 foreslås en samlet gebyrøkning på rundt 19,4 %, hvor feiing øker mest med 79,2 %. Renovasjon øker med 3,6 %. I perioden 2019 til 2024 øker samlet gebyr med kr 5 806, fra kr 11 975 i 2019 til kr 17 781 i 2024. Dette tilsvarer en gjennomsnittlig årlig gebyrøkning på 6,8 %. Gebyreksemplene for vann og avløp er basert på et årlig vannforbruk på 205,44 kubikkmeter. Gebyrsatsene er inkl. mva.



|  |  |  |  |  |
| --- | --- | --- | --- | --- |
| **Gebyrendring fra året før** | **2021** | **2022** | **2023** | **2024** |
| Vann | *5,0 %* | *5,0 %* | *4,4 %* | *2,6 %* |
| Avløp | *69,1 %* | *9,8 %* | *1,6 %* | *2,8 %* |
| Renovasjon | *3,6 %* | *2,8 %* | *2,6 %* | *2,6 %* |
| Slamtømming | *17,1 %* | *3,6 %* | *2,4 %* | *-12,4 %* |
| Feiing | *79,2 %* | *3,7 %* | *2,5 %* | *-5,0 %* |
| **Samlet endring** | **19,4 %** | **5,2 %** | **3,0 %** | **0,5 %** |

# Budsjettutfordring i grunnlagsdokument

Det konsekvensjusterte budsjettet som legges frem i grunnlagsdokumentet viser en budsjettutfordring på kr 18,4 mill. til 22,9 mill. avhengig av hvilke tiltak som leges inn. Det er da ikke tatt høyde for rente effekten av investeringsprogrammet.

Budsjettutfordringen er vist i tabellen nedenfor:



Dersom alle nye driftstiltak legges inn øker budsjetturfordringen til 22,9 mill. for 2021. jfr. bildet under:

|  |  |
| --- | --- |
|  | ---- |

|  |  |  |  |  |  |
| --- | --- | --- | --- | --- | --- |
| - | - | **2021** | **2022** | **2023** | **2024** |
| - | | | | | |
| **Mer-/mindreforbruk konsekvensj. budsjett** |  | **18 475 944** | **19 117 379** | **19 338 879** | **19 340 879** |
| **Valgte tiltak:** | | | | | |
| *Ekstra sykepleie 100 % legetjenesten til 1/7-21* |  | *313 571* | *0* | *0* | *0* |
| *Fagfornyelse - nye læremidler* |  | *300 000* | *0* | *0* | *0* |
| *Konsulenttjeneste til oppfølging og implementering av digitaliseringsstrategien* |  | *165 000* | *0* | *0* | *0* |
| *Leie av basseng og buss for svømmeundervisning* |  | *240 000* | *0* | *0* | *0* |
| *Midler til oppfølging av digitaliseringsstrategien - drift* |  | *300 000* | *500 000* | *600 000* | *600 000* |
| *Midlertidig styrket bemanning på renhold - covid 19* |  | *1 187 220* | *0* | *0* | *0* |
| *Ny motor - brannbil* |  | *130 000* | *0* | *0* | *0* |
| *Styrking av IT-avdelingen med 1 årsverk* |  | *428 442* | *571 256* | *571 256* | *571 256* |
| *Vedlikehold utleieboliger* |  | *1 125 000* | *750 000* | *0* | *0* |
| *5 nye VTA-plasser Mitra* |  | *277 000* | *277 000* | *277 000* | *277 000* |
| **Mer-/mindreforbruk budsjettversjon** |  | **22 942 177** | **21 215 635** | **20 787 135** | **20 789 135** |

# Forenklet hovedbilde saldering – rådmannens innstilling

Nedenfor fremgår et forenklet hovedbilde av kommunens utfordringer og hvordan budsjettet kommer i teknisk balanse i økonomiplan. Vær imidlertid oppmerksom på at tabellen ikke synliggjør måltall for overskudd, hvilket anbefales for å ha en robust kommuneøkonomi.





Som det fremkommer av tabellen ovenfor har rådmannen allerede funnet noen driftstiltak som kan iverksettes for å komme i teknisk balanse i økonomiplan perioden, mens noen ennå ikke er beløpsfestet da de er under utredning. Rådmannen tar imidlertid sikte på å ha disse klar til formannskapets møte 24. november.

*Dersom årsbudsjett for 2021 og økonomiplan 2021-2024 fortsatt ikke er kommet i balanse etter at alle utredede tiltak er lagt inn, må det salderes ved bruk av disposisjonsfond, generelt nedtrekk på rammene eller en kombinasjon av disse.*

# Økonomiplan 2021-2024 til behandling i hovedutvalg og råd

Etter formannskapets behandling av grunnlagsdokumentet til budsjett 2021, økonomiplan 2021-2024 i sak 52/2020 den 05.11.2020 ble saken sendt videre til hovedutvalgene og råd for innspill.

***Formannskapets behandling av sak 52/2020 i møte den 05.11.2020:***

*Enstemmig:*

*1. Formannskapet tar konsekvensjustert budsjett 2021 til orientering.*

*2. Formannskapet ber hovedutvalgene komme med tiltak til å ta ned budsjettet innenfor sine rammeområder.*

***Hovedutvalg for Levekårs behandling av sak 40/2020 i møte den 16.11.2020:***

*Enstemmig omforent forslag:*

*1. Utvalg for levekår tar budsjettet til orientering, og ber om at rådmannen beregner konkrete kutt;*

*• Kun de mest nødvendige investeringene*

*• Kutt i reisevirksomhet*

*• Kulturskolen til selvkost*

*• Forbedret drift av kirke/reduserte tilskudd fra kommunen*

*2. Utvalg for levekår ber om at rådmannen skjermer helse så langt som mulig under koronapandemien.*

*3. Utvalg for Levekår ber rådmannen for budsjett 2022 og økonomiplan 2022-2025 opprette bredt sammensatte grupper bestående av ansatte, politikere, brukerrepresentanter og tillitsvalgte, som gjennomgår de ulike nivåer innen drift, organisering mm. Dette for å sikre god drift, nødvendige investeringer og dermed en god tilpasset og forsvarlig økonomi fremover.*

***Hovedutvalg for Plan og miljøs behandling av sak 52/2020 i møte den 19.11.2020:***

*Vedtak*

*Innspill til budsjett etter gjennomgang av konsekvensjustert budsjett:*

*- Stilling byggesak/oppmåling har stått vakant, men må tilsettes da de ikke kan stå vakant lenger. Byggesaker må behandles innen rimelig tid.*

*- 50 % stilling feiing må vurderes tilbakeført til stilling vedlikehold.*

*- Budsjett til vedlikehold må "holdes oppe" slik at Sørreisa kommune`s eiendommer ikke forfaller.*

*- Renhold i forbindelse med Covid-19 må opprettholdes, og forventes dekket av statlige tilskudd.*

*- Kjøp/leasing av biler må sees i sammenheng med arbeidet av plan for Klima og Miljø; og overgang til biler uten fossilt drivstoff.*

*- Alle mindre investeringer må vurderes nøye.*

***Eldrerådets behandling av sak 36/2020 i møte den 17.11.2020:***

*Enstemmig:*

*Eldrerådet viser til kommunestyrets punkt 14 i budsjettvedtaket for 2020 angående utredning av behovet for innkjøp av møbler på sykehjemmet og omsorgshyblene. Eldrerådet ber om at det i budsjett 2021 og økonomiplan avsettes midler til gjennomføring av dette prosjektet.*

# Formannskapets innstilling til økonomiplan 2021-2024

Årsbudsjettet og økonomiplanen skal vedtas av kommunestyret etter innstilling fra formannskapet. Formannskapet må innstille til kommunestyret slik at summen av foreslåtte tiltak medfører at kommunen minimum går i balanse per år i økonomiplanperioden. Formannskapet i Sørreisa behandlet den 24.11.2020 i sak 60/20 rådmannens forslag til årsbudsjett 2021, økonomiplan 2021-2024.

**Vedtak:**

*Enstemmig:*

Omforent forslag:

1. *Økonomiplandokumentet vedtas slik det foreligger med tillegg for kommunestyrets eventuelle forslag til endringer. Økonomiplanens første år gjelder som årsbudsjett for 2021. De økonomiske oversiktene vedtas som en del av budsjettet.*
2. *Det innføres ikke eiendomsskatt i Sørreisa i 2021.*
3. *Saldering av budsjettet for 2021 skjer ved bruk av premieavviksfondet, kr 2 000.000,- og ved prosentvis nedtrekk på de enkelte rammeområder på kr 11.585.942,-. Gjennomføringen av dette nedtrekket legges fram til politisk behandling. Salderingen videre utover i planperioden gjøres ved prosentvis nedtrekk*
4. *Kommunestyret erkjenner de økonomiske utfordringene kommunen har og får i økonomiplanperioden og ber rådmannen innhente ekstern hjelp for å gå igjennom driften, og for å komme med forslag til varige nedtrekk av driften som tilsvarer 18-20 årsverk. Dette forankres ved at ansatte og tillitsvalgte deltar aktivt i prosessen.  
   Dette må skje innenfor 1. kvartal 2021 og legges fram til politisk behandling.*
5. *Kommunestyret ber rådmannen utrede muligheten til å selge kommunale boliger. Dette legges fram for politisk behandling for godkjenning*
6. *Det innføres renovasjonsavgift av fritidsboliger/hytter i Sørreisa*
7. *Rådmannen bes utrede mulighet til å levere tjenester innen plan, byggesak, oppmåling, eierseksjonering til selvkost.*
8. *Rådmannen bes utrede organiseringen av kommunens utleieboliger i samarbeid med kommunens boligstiftelse SørBo. Kommunen setter opp sine leiepriser for kommunale boliger til gjengs leie.*
9. *Rådmannen bes utrede mulighet til å samarbeide med andre kommuner innen alle tjenesteområder.*
10. *Rådmannen bes utrede muligheten til å kjøpe tjenester i egenregi hos Bredbåndsfylket AS istedenfor å investere i nye aksess-punkter, ESX-server og nytt SAN/Lagringsenhet og backup. Disse investeringene tas ut av investeringsplan inntil videre.*
11. *Rådmannen utreder om det er mulig å kjøpe brukt 4 stk biler og 7 stk varebiler med grønne skilt. Dette istedenfor å låne og kjøpe nytt, evt fortsatt leasing. Kostnadsrammen reduseres til kr. 2.265.000,-*
12. Avgifter og satser vedtas i henhold til vedlagt betalingsregulativ for 2021.
13. *Investeringer vedtas i henhold til hovedoversikt. Hvor disse foreslåtte investeringstiltakene tas ut for 2021:*

*- Veilys til led reduseres med kr. 200.000,-; til kr. 425.000,- i 2021, resterende i 2022.*

*-Lettere ombygging av gamle NAV-lokaler utsettes til 2022.  
- Digitale møterom reduseres til kr. 100.000,-*

*- Vinduer, drenering, ventilasjon kommunehus utsettes til 2022 og 2023.*

*- Investeringer i oppfølging av digitaliseringsstrategien utsettes til 2022.*

*- Møblering av sykehjemmet og hybler på loftet kr. 200.000,- i 2021, 353.500 i 2022 og 553.500 i 2023.*

*14. Lån for nye investeringer vedtas etter følgende tabell:*

|  |  |  |  |  |
| --- | --- | --- | --- | --- |
|  | *2021* | *2022* | *2023* | *2024* |
| *Låneopptak (1000 kr)* | *61.190.000,-* | 120.292.000,- | 7.261.500,- | 480.000,- |

1. *Det tas opp startlån i Husbanken med kr 10,0 mill. i 2020*
2. *Rådmannen gis fullmakt til å ta opp likviditetslån/kassakreditt eller tilsvarende for Sørreisa kommunes trekkrettigheter for 2021. Rammen settes til inntil 20 mill.kr.*

1. *Lønnspott er avsatt ihht. lønnsvekst i kommunal deflator. Rådmannen gis fullmakt til å fordele fellespost for lønnsvekst på driftsrammene.*
2. *Ordførerens godtgjørelse settes i henhold til vedtatt reglement.*

# Forenklet hovedbilde saldering – Formannskapets innstilling

Nedenfor fremgår et forenklet hovedbilde av kommunens utfordringer og hvordan budsjettet kommer i balanse i økonomiplan etter formannskapets innstilling.





# Hovedoversikter i henhold til formannskapets innstilling:

Budsjett- og økonomiplan skal være satt opp på en oversiktlig måte. Obligatoriske budsjettskjema er regulert i Forskrift om årsbudsjett kapittel 5, § 5-4 til 5-7, og det er dette nivå kommunestyret vedtar Sørreisa kommunes budsjettrammer på. Disse er som følger:

### § 5-4 første ledd, Bevilgningsoversikt – drift



Note: *I en overgangsperiode etter tabelloppsettene i ny kommunelov er det her ikke krav om sist avlagte regnskap (2019)*

### § 5-4 andre ledd, Bevilgningene til de enkelte budsjettområdene – drift

Oversikten skal vise bevilgning pr rammeområde. Summen skal samsvare med «sum bevilgninger drift, netto» i bevilgningsoversikt etter 5-4 første ledd.



### § 5-5 første ledd, Bevilgningsoversikt – investering



### § 5-5 andre ledd, Bevilgningene til de enkelte investeringsprosjektene



### § 5-6.Økonomisk oversikt etter art – drift



### § 5-7 Oversikt over gjeld og andre vesentlige langsiktige forpliktelser i økonomiplanen og årsbudsjettet



# Vedlegg 1 – Årsverksendring 2020 til 2021



1. Premieavvik oppstått tom. 2011 skal kostnadsføres med 1/15-del pr år i påfølgende år. Premieavvik som oppstår fom. 2012 skal kostnadsføres med 1/10-del pr år i påfølgende år. Premieavvik oppstått i 2014 og senere skal kostnadsføres med 1/7-del pr år i påfølgende år. [↑](#footnote-ref-1)